מהו אימון קואצ’ינג ולמה הוא נועד לסייע?
דף בית / מהו אימון קואצ’ינג ולמה הוא נועד לסייע?
בתקופה האחרונה המציאות הפכה להיות הרבה יותר תובענית עבור רבים מאיתנו, כאשר הדבר בא לידי ביטוי במצוקות ממשיות, באיבוד אוריינטציה כללי, בבלבול וחוסר ידיעה לגבי המטרות והשאיפות שברצוננו להשיג. על כן אין זה מפתיע שכיום פלח הרבה יותר גדול בציבור מחפש אחר סיוע והכוונה מקצועית בכדי להשיב את היציבות והביטחון הנפשי. קואצ’ינג, לאחרונה, החל לצבור תאוצה של ממש ולעתים גם בא כאלטרנטיבה עבור שיטות טיפול פסיכותרפיות, על אף שמדובר בשני תחומים מובחנים.
קואצ’ינג נועד לסייע למתאמן, על ידי המאמן האישי שלו, לגלות ולהבין רבדים נפשיים חבויים בהם מצויות הרבה מבעיותינו על אף היעדר מודעות אליהן. האימון עצמו יכול להעניק כלים למתאמן להתמודד עם קשייו בצורה טובה ונכונה יותר ובסופו של יום להשיג את היעדים שהציב לעצמו בתחילתו של האימון. אמנם לשם כך ישנו צורך בבעל מקצוע מוכשר בעל ידע רלבנטי ומקיף. אחת משיטות האימון החדשות שהחלו לקרום עור וגדים לאחרונה, במסגרת עולם האימון, נקראת קואצ’ינג באמצעות אומנות.
מהו אימון באמצעות אומנות?
קואצ’ינג דרך אומנות, כשמו כן הוא, משלב כלים אומנותיים להבעת רגשותיו ותחושותיו הפנימיות של המתאמן. כמו במסגרת האימון הרגיל והמסורתי, גם בנישה זו המטרה היא לשפר באופן כללי ופרטני כאחד את אורחות חייו של המתאמן. אימון על ידי אומנות הינו בבחינת דיאלוג מתמיד בין שני הצדדים המעורבים בזירה על מנת להטמיע בסופו של יום כמה מיומנויות יישומית בקרב המתאמן. מיומנויות אלו נדרשות ואף הכרחיות לצורך הבעה עצמית, כנה ואמיתית של המתאמן.
כיצד יכול לסייע האימון?
במהלך האימון יוצאים המאמן והמתאמן יחדיו למעין מסע משותף במטרה להשיג מענה לכל מיני תהיות ושאלות, שבדרך כלל נעדיף להימנע מהן במהלך חיי השגרה. לצד מציאת תשובות, נגלה בתוכנו מערך שלם ומחודש של כוחות וכישורים שונים, שבאמצעותם נדע כיצד לממש ולהוציא אל הפועל את יכולותינו שנכון לעכשיו מצויות בגדר פוטנציאל בלבד. בעזרת המאמן נוכל להתוודע לכוחות החבויים בנו, שיסייעו לנו בהמשך למצוא פתרונות וכלים יעילים להתמודדות עם פחדינו, קשיינו וחרדותינו.